વિદ્યાર્થીઓની સુરક્ષા માટે ગુજરાત હાઈકોર્ટમાં એક ‌રિટ થઈ હતી અને આ ‌રિટના અનુસંધાનમાં ગુજરાત હાઈકોર્ટે સ્કૂલવાન અને ‌રિક્ષામાં ઘેટાં-બકરાંની જેમ વિદ્યાર્થીઓને ભરવા સામે પગલાં ભરવાનો આદેશ આપ્યો હતો. આ આદેશ બાદ પોલીસ દ્વારા ચેકિંગ પણ શરૂ કરવામાં આવ્યું હતું. ગુજરાત હાઈકોર્ટના આદેશ મુજબ સ્કૂલવાન કે રિક્ષામાં ગણતરીના વિદ્યાર્થીને લેવા તેમ છતાં શહેરમાં કેટલાય ‌રિક્ષાચાલકો હજુ પણ આપેલા આદેશનું કોઈ પાલન કરતા નથી.